《送石廷坚进士出宰上杭》
明代·张弼

三礼声华闻九州，上杭作宰迈时流。铁炉富足民无恙，铜鼓山名岁有秋。

不愧王乔曾赐履，懒看卓茂早封侯。两京襟佩纷如雨，回首春风忆旧游。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。